Diari Oficial de la Generalitat Valenciana


Sumari del DOGV 5286, del 22-06-2006 (2006/6896)

Informació pública de l'acord relatiu a aprovació definitiva dels projectes d'urbanització i reparcel·lació de la unitat d'execució única del sector núm. 2 «Beniver».
----------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6896


Organisme emissor
:   Ajuntament de Benissa

Tipus de document
:   Anunci

Informació pública de l'acord relatiu a aprovació definitiva dels projectes d'urbanització i reparcel·lació de la unitat d'execució única del sector núm. 2 «Beniver». [2006/6896]  
La Junta de Govern Local, en sessió celebrada el dia 5 d'abril de 2006, ha adoptat el següent acord relatiu a aprovació definitiva dels projectes d'urbanització i reparcel·lació de la unitat d'execució única del sector núm. 2 «Beniver», la part dispositiva del qual a continuació es transcriu:   
1. «Aprovar definitivament el projecte d'urbanització de la unitat d'execució única del sector núm. 2 .Beniver., sotmés a informació pública per resolució de data 1 de desembre de 2005.  
2. Aprovar definitivament el projecte de reparcel·lació de la unitat d'execució única del sector núm. 2 .Beniver., sotmés a informació pública per resolució de data 1 de desembre de 2005.  
3. Desestimar l'al·legació presentada pel senyor Juan Roselló García en data 22 de febrer de 2005, en l'escrit amb registre d'entrada núm. 1.578, pels motius exposats en l'informe tècnic emés, transcrit en l'antecedent núm. 7 del present acord.  
4. Desestimar l'al·legació presentada pel senyor Vicente Cabrera Cabrera, el senyor Juan Crespo Ortolá i la senyora Josefa Grimalt Ausina en data 22 de febrer de 2005, en l'escrit amb registre d'entrada núm. 1.611, pels motius exposats en l'informe tècnic emés, transcrit en l'antecedent núm. 7 del present acord.  
5. Requerir Las Colinas de Benissa, SL perquè realitze els actes jurídics necessaris per a la inscripció del projecte de reparcel·lació aprovat en el Registre de la Propietat de Calp.  
6. Requerir Las Colinas de Benissa, SL perquè, en virtut del que estableix l'article 70.G) de la Llei Reguladora de l'Activitat Urbanística (LRAU), indemnitze aquells propietaris que resulten creditors nets de l'actuació, prèviament a l'ocupació de les seues finques.  
7. Publicar el present acord en el Butlletí Oficial de la Província d'Alacant.  
8. Notificar el present acord als qui resulten interessats en l'expedient».  
Contra l' acord esmentat, que posa fi a la via administrativa, cal interposar:   
A) Recurs de reposició, amb caràcter potestatiu, davant l'òrgan municipal que va dictar l'acte. El termini per a interposar el recurs serà d'un mes, comptador des del dia de la publicació del present edicte en el Butlletí Oficial de la Província d'Alacant. Interposat el recurs, no podrà interposar-se recurs contenciós administratiu fins que no siga resolt expressament o no s'haja produït la seua desestimació pel transcurs d'un mes, comptat des de la data de la seua interposició, sense haver-se notificat la resolució, i en aquest cas quedarà expedita la via contenciosa administrativa.   
B) Recurs contenciós administratiu, directament, davant els jutjats contenciosos administratius d'Alacant. El termini per a interposar el recurs és: a) de dos mesos, comptadors des de la publicació del present edicte en el Butlletí Oficial de la Província d'Alacant, si no s'ha interposat el potestatiu recurs de reposició; b) de dos mesos, comptadors des del dia en què es notifique la resolució expressa del recurs de reposició, o c) de sis mesos, comptats a partir del transcurs d'un mes des de la interposició del recurs de reposició sense haver-se'n notificat resolució expressa.  
En virtut de l'article 107 de la Llei 16/2005, de 30 de desembre, de la Generalitat, Urbanística Valenciana, l'executivitat del projecte d'urbanització es produeïx amb la publicació del present anunci en el Butlletí Oficial de la Província d'Alacant i en el Diari Oficial de la Generalitat.  
Cosa que es fa pública en compliment del que disposa l'article 152 de la Llei Urbanística Valenciana, en relació amb l'article 346.4. Del Reglament d'Ordenació i Gestió Territorial i Urbanística (Decret 67/2006, de 19 de maig, del Consell de la Generalitat Valenciana).  
Benissa, 26 de maig de 2006.. L'alcalde: Juan Bta. Roselló Tent.